Gimajev edusti Neuvostoliiton maajoukkuetta neljässä maailmanmestaruusturnauksessa ja kahdessa Kanada-cupissa. Hän voitti maailmanmestaruuden vuosina 1979, 1982 ja 1983 sekä saavutti MM-pronssia vuonna 1985. Hän kuului Kanada-cupin voittaneeseen joukkueeseen vuonna 1981. Hän voitti alle 20-vuotiaiden maailmanmestaruuden vuonna 1976 vielä epävirallisessa turnauksessa ja vuonna 1977 ensimmäisessä virallisessa turnauksessa sekä alle 19-vuotiaiden Euroopan-mestaruuden vuonna 1976.